| Odensėdan. *Odense* |
| --- |
|        |
| *Odensės katedra* |
|  |
| 

OdensėOdensė

55°24′00″ š. pl. 10°23′00″ r. ilg.﻿ / ﻿55.40000°š. pl. 10.38333°r. ilg.﻿ / 55.40000; 10.38333﻿ (Odensė)Koordinatės: 55°24′00″ š. pl. 10°23′00″ r. ilg.﻿ / ﻿55.40000°š. pl. 10.38333°r. ilg.﻿ / 55.40000; 10.38333﻿ (Odensė) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Danijos vėliava Danija |
| **Regionas** | Pietų Danijos regionas |
|  |
| **Gyventojų** (2017) | 176 683  |
|  |
|  **Vikiteka** | Odensė |
|  |
| **Kirčiavimas** | Òdensė |

**Odensė** – svarbiausias miestas Fiūno salos šiaurėje, trečiasis pagal dydį Danijoje. Išsidėstęs prie Odensės upės. Reikšmingas transporto centras, veikia oro uostas. Odensė tapo lengviau pasiekiama 1997 m. pastačius Didžiojo Belto tiltą, sujungusį Danijos Fiūno ir Zelandijos salas. Išvystyta tekstilės, cukraus, tabako, geležies lydymo, laivybos, mėsos, žuvies pramonė. Odensės pilyje dabar yra įsikūrusi miesto savivaldybė. Yra meno, archeologijos, geležinkelių, istorijos muziejai, Odensės universitetas (trečiasis šalyje, įkurtas 1964 m.). Veikia teatras, simfoninis orkestras, zoologijos sodas. Plėtojamas turizmas.

Istorija
--------

Iki krikščionybės šiose vietovėse buvo svarbi šventovė (*vi*) skandinavų mitologijos karo dievo Odino garbei, kurio garbei ir pavadintas miestas. Rašytiniuose šaltiniuose pirmą kartą paminėta apie 988 m. kai tapo vyskupijos centru. 1086 m. Odensėje buvo nužudytas Danijos karalius Knutas IV Šventasis. 1247 m. dėl dinastinių kovų miestas sudegintas, tačiau XVI–XVII a. atsigavo. Miesto teises turi dar nuo 1335 m. XVI a. pr. Odensėje buvo karalienės Kristinos Saksonės rezidencija. Nuo XVI a. – reikšmingas prekybos centras. XIX a. įrengus uostą ir 1804 m. nutiesus Odensės kanalą, pradėta plėtoti pramonė.

Architektūra
------------

Išlikęs miesto senamiestis, kuriame stovi gotikinė šv. Knuto katedra, kurios kriptoje saugomi Šv. Knuto palaikai, gotikinės Švč. Mergelės Marijos, šv. Jono bažnyčios. Išlikęs pranciškonų vienuolynas (1279 m. dabar prieglauda) ir benediktinų vienuolynas (XII a.). Senamiestyje išsaugoti fachverkinės architektūros XVI–XVIII a. gyvenamų namų su atkurtais interjerais. Gausu XIX a. pab. – XX a. pr. istoristinio ir neoromantinio stiliaus pastatų: šv. Ansgaro bažnyčia, Fiūno senojo meno ir muziejaus ir archyvo pastatai, geležinkelio stotis, Vyskupų ir Teismo rūmai.

Žymūs žmonės
------------

Odensėje gimė ir gyveno žymusis danų rašytojas Hansas Kristianas Andersenas (1805–1875). Jo namuose įkurtas muziejus. Prie Odensės gimė ir kurį laiką vaikystėje gyveno garsiausiu Danijos kompozitoriumi įvardijamas Karlas Nilsenas (1865–1931), veikia jo vardo muziejus ir netoli Odensės − K. Nilseno vaikystės namo muziejus.

Sportas
-------

Populiariausia Odensėje sporto šaka – futbolas. Mieste taip pat veikia teniso klubas, kultivuojamas regbis.

### Futbolo klubai

* BK 1909
* BK 1913
* FC Fyn, buvęs futbolo klubas. (Veikė 2006–2013 m.)
* KFUM Odense
* Odense BK
* Odense XI

### Stadionas

* „Fionia Park", futbolo stadionas

Galerija
--------

* Hans Christian Andersen vaikystės namasHans Christian Andersen vaikystės namas
* BažnyčiaBažnyčia
* Miesto rotušėMiesto rotušė
* Odensės dvarasOdensės dvaras
* TeatrasTeatras
* SenamiestyjeSenamiestyje
* Universiteto pastatas (1966 m. statybos)Universiteto pastatas (1966 m. statybos)
* UniversitetasUniversitetas
* Odensės stadionasOdensės stadionas
* Geležinkelio stotisGeležinkelio stotis
* Universitetinė ligoninėUniversitetinė ligoninė
* Uosto teritorijojeUosto teritorijoje

Miestai partneriai
------------------

Odensė turi virš 20 miestų partnerių. Svarbiausi iš jų yra:

* Lietuva Kaunas, Lietuva
* Farerai Klaksvikas, Farerai
* Čekija Brno, Čekija
* Suomija Tamperė, Suomija
* Ukraina Kijevas, Ukraina
* Grenlandija Upernavikas, Grenlandija
* Izraelis Petah Tikva, Izraelis
* Japonija Funabašis, Japonija
* Nyderlandai Groningen, Olandija

Šaltiniai
---------

1. ↑  *Odense (Odensė)*. Visuotinė lietuvių enciklopedija, T. XVI (Naha-Omuta). – Vilnius: Mokslo ir enciklopedijų leidybos institutas, 2009. 662-663 psl.
2. ↑  „Miesto partneriai". Kaunas.lt. Suarchyvuotas originalas 2020-05-22. Nuoroda tikrinta 2017 m. vasario 10 d..

Nuorodos
--------

* Miesto svetainė Archyvuota kopija 2015-10-23 iš Wayback Machine projekto.
* FynBus – Autobusų maršrutai Archyvuota kopija 2015-10-27 iš Wayback Machine projekto.